ועדת הפנים והגנת הסביבה, כנסת 19, פרוטוקול מספר 184, 2014-01-15 10:00

מירי רגב: שלום לכולם, בוקר טוב.

מירי רגב: אני פותחת את דיון ועדת הפנים והגנת הסביבה בסוגיות תחזוקה ואבטחת הר הזיתים והגישה להר.

מירי רגב: זה דיון שני, אם אני לא טועה, שקיימנו בסוגיות אלו.

מירי רגב: אני מבקשת לשמוע מה התקדם מאז בהר מבחינת כמה נושאים שסיכמנו אותם.

מירי רגב: קודם כל, המשטרה התבקשה להסביר איך ייתכן שידוע לה שמבית-ספר סמוך מיידים אבנים, מה המשטרה עשתה עם בית-הספר הסמוך.

מירי רגב: השר לביטחון הפנים התבקש להסביר את הסוגיה של שיטור עירוני בהר הזיתים.

מירי רגב: בעניין הזה הוא היה צריך לתת תשובה.

מירי רגב: עכשיו אנחנו מאשרים לכם את השיטור העירוני.

מירי רגב: אני כבר מודיעה לך, לא יאושר שיטור עירוני אם אני אדע - - -

<יואל הדר: אין בירושלים.

מירי רגב: כשיהיה שיטור עירוני בירושלים.

<יואל הדר: אין, אין היום.

מירי רגב: תעשה שיהיה.

מירי רגב: תפיסת ההפעלה במזרח ירושלים היא סוגיה אחרת שנצטרך לדון בה.

מירי רגב: משרד המשפטים פה?

מירי רגב: הייתם צריכים לתת לנו תשובה לגבי מספר האנשים שהועמדו לדין בגין יידוי אבנים בהר הזיתים.

מירי רגב: אלה הדברים העיקריים, אבל בואו נשמע איפה הדברים עומדים.

מירי רגב: שלום לחברי הכנסת שנמצאים כאן.

מירי רגב: נציגי ועד הר הזיתים, מה חדש לנו?

מירי רגב: שלום וברוך הבא.

<הרווי שוורץ: שלום, בוקר טוב.

<הרווי שוורץ: שמי הרווי שוורץ ואני יושב-ראש הארגון הישראלי של הוועד הבין-לאומי להגנת הר הזיתים.

<הרווי שוורץ: אני יליד ניו-יורק ועד לפני כשש שנים גרתי כל ימיי בשכונת ניו-יורק שם הייתי עורך-דין למסים וירושות, אבל שם זה היה נגד הממשלה.

<הרווי שוורץ: ברוך השם היתה לי ולאשתי אפשרות והזכות לעלות לארץ ועכשיו אנחנו תושבי ירושלים קצת יותר משש שנים.

<הרווי שוורץ: ראשית כל, אני רוצה להודות ליושבת-ראש הוועדה מירי רגב שהיא מאוד מאוד מעוניינת בדבר הזה והיא מאוד מאוד מבינה כמה חשוב הר הזיתים לחיי היהודים.

<הרווי שוורץ: בגללה הדיון הזה קורה היום.

<הרווי שוורץ: יהי רצון שישיב לך הקדוש ברוך הוא כגמולך הטוב.

<הרווי שוורץ: אנחנו באים לכאן, ולא בפעם הראשונה, והתחושה היא שאין שום התקדמות בנושא אבטחת הר הזיתים וסביבתו.

<הרווי שוורץ: אנו בוועד הבין-לאומי להגנת הר הזיתים עובדים יומם ולילה בהתנדבות ומנסים לעשות הכול כדי שההפקרות בהר הזיתים תיפסק, אבל המשטרה אפילו שהיא גוף שמבחינה חוקית חייב לעשות הכול, אבל הכול, כדי שהאזרחים יהיו בטוחים, ובטח בירושלים, נראה שהיא לא פועלת מספיק להפסיק את האלימות, ובפרט את זריקת האבנים יום יום בדרכי הגישה להר הזיתים.

מירי רגב: נמצא פה הרב יצחק כהן שרק אתמול נרגם באבנים כשרצה לעלות לקבר בנו.

מירי רגב: תיכף אתן לו את האופציה לדבר.

<הרווי שוורץ: לג'ף דאובה שיושב לימיני הוא סגן יושב-ראש הארגון יש דוח של אירועים מהשבועות האחרונים שמראה שכל יום יש בממוצע כמה אירועים של זריקות אבנים של ערבים לעבר אנשים שמגיעים לפקוד את הר הזיתים, אבל בגלל איזושהי סיבה לא נעשה כלום לטפל בעניין.

<הרווי שוורץ: אני מגלה שהרבה מאוד לא מגישים תלונה מסודרת וכשאני שואל למה אז הם עונים כי המשטרה ממילא לא עושה כלום, הבנתם?

<הרווי שוורץ: שאזרחים יאבדו אמון במשטרה?

<הרווי שוורץ: למה?

<הרווי שוורץ: חברי הוועד בעולם לא מבינים למה המצב עדיין נמשך.

<הרווי שוורץ: האחים לובינסקי מייסדי הוועד אינם מבינים, מלקולם הונליין מוועידת הנשיאים וחבר הוועד לא מבין.

<הרווי שוורץ: יהדות ארצות-הברית וקנדה אינה מבינה.

<הרווי שוורץ: עכשיו חזרתי מארצות-הברית.

<הרווי שוורץ: כולם יודעים מה שקורה פה והם שואלים אותי:

<הרווי שוורץ: איך זה יכול להיות שבארץ-ישראל היום דברים כאלה קורים?

<הרווי שוורץ: חברי ועדת הפנים, עד מתי?

<הרווי שוורץ: עד מתי?

<הרווי שוורץ: המשטרה על אף שהבטיחה כבר מזמן שהיא תעמיד 24 שוטרים במשמרות לאורך היום כולו ממשיכה להפקיר את הזירה ועושה צחוק מהאזרחים ומהכנסת.

<הרווי שוורץ: המשטרה לא באמת עושה מאמץ להפסיק את האירועים.

<הרווי שוורץ: במקרה הטוב היא מגיעה לאירועים אחרי שהם קרו ולא מצליחה למנוע אותם, ואפילו לא באמת לצמצם אותם.

<הרווי שוורץ: כבר דיברו פה בדיונים קודמים על בית-הספר במזרח ירושלים שגורם באופן תמידי לבעיות ועל עוד מקומות שמועדים לפורענות, אבל שום דבר לא באמת זז ואנשים שבסך הכול מבקשים להגיע לפקוד את קברי יקיריהם או קברי הצדיקים בהר הזיתים ממשיכים לסבול מחוסר ביטחון.

<הרווי שוורץ: אנחנו מאמינים שהמשטרה, אם היא באמת תרצה, היא יכולה למנוע כמעט לחלוטין את האירועים.

<הרווי שוורץ: כשהמשטרה רוצה היא יודעת את הדרכים.

<הרווי שוורץ: ישבנו כאן בוועדה ויושבת-ראש הוועדה דרשה מהמשטרה לעשות יותר, אבל עד היום אין שום שינוי וזריקת אבנים נמשכת.

<הרווי שוורץ: למה?

<הרווי שוורץ: הרי אנו מדברים על אתר קדוש השני ביהדות.

<הרווי שוורץ: תארו לעצמכם איך הר הזיתים יכול להפוך למרכז תיירות ליהדות העולם.

<הרווי שוורץ: אנו משערים שיש בו פוטנציאל למיליון תיירים בשנה וכל השקעה בביטחון של ההר תחזור פי כמה.

<הרווי שוורץ: לכן, אנחנו ממשיכים להתחנן ולדרוש שהמשטרה תקים את הבטחתה ותציב כוח משמעותי של שוטרים בתחנה בהר הזיתים לאורך כל שעות היממה ותטפל ברצינות המלאה בכבישים המובילים להר הזיתים ואז יחזור הר הזיתים ליושנה.

<הרווי שוורץ: יהדות העולם לא תשקוט עד אשר יושג השקט בהר הזיתים.

<הרווי שוורץ: תודה.

מירי רגב: ישר כוח, תודה רבה לך.

מירי רגב: אני מבקשת מחבר הכנסת זאב נסים ואחר כך מחבר הכנסת חיליק בר.

מירי רגב: לאחר מכן נרצה כמובן את התייחסות המשטרה ונשמע עוד כמה גורמים כאן.

מירי רגב: חבר הכנסת זאב, בבקשה.

נסים זאב: לפני מספר חודשים העליתי יחד איתך את הצעת חוק העונשין, הנושא של דרכי גישה.

נסים זאב: כיוון שראיתי שהממשלה מהססת אם כן לתמוך או לא לתמוך, בסופו של דבר הורדתי את זה ואמרתי תשובה והצבעה במועד אחר.

נסים זאב: צריך להבין מה המשמעות של כל העניין הזה.

נסים זאב: הצעת החוק שהבאנו יחד איתך באה לתת מענה למצב שהוא בלתי נסבל כאשר נדמה שמדינת ישראל מאבדת את כוח ההרתעה שלה על-ידי חוסר שליטה בדרכי הגישה לאתרי הפולחן.

נסים זאב: אני לא אאריך פה בדברים, אבל לא מדובר אך ורק לגבי הר הזיתים.

נסים זאב: הר הזיתים מחייב דיון והתייחסות באופן מיוחד.

נסים זאב: אבל יש כמעט 23 אתרים שאני כתבתי בהצעת החוק שיש איזה מין תחושה של חוסר שליטה בדרכי הגישה לאותם אתרי פולחן.

נסים זאב: כוח הרתעה לא נמדד רק מול האויב החיצוני, הוא נמדד קודם כל בתחושת הביטחון והפתיחות בתחומים שבשליטת המדינה.

נסים זאב: כאשר מדובר בעיר הבירה ירושלים כשכל עם ישראל, וגם מכל העולם מגיעים להר הזיתים, וכל אחד מהסיבות שלו, היום אין למשטרה כוח הרתעה מול מתפרעים בדרכי הגישה לאתרי הפולחן שמהווים מעין שטח הפקר.

נסים זאב: הייתי פה בדיונים רבים במהלך השנים האחרונות ותמיד דיברו שכבר יש תחנת משטרה והיא סמוכה ועצם הנוכחות שלה כבר תרתיע.

נסים זאב: אנחנו רואים שהרבה פעמים נתפסים הפורעים, המשטרה מטילה איזשהו קנס על המבוגרים וקנס על ההורים.

נסים זאב: ברוב המקרים מדובר בנערים שעל-פי רוב ההורים מגישים בכלל ערעור ומקבלים בחזרה גם את כספי הקנס.

נסים זאב: זאת אומרת, אין שום אפשרות להרתיע גם מבחינה כספית.

נסים זאב: לכן, אני אומר שחייבים לעשות לזה סוף.

נסים זאב: אם האחריות היא של הגורמים השונים, ופעם משרד השיכון אמר שהוא אחראי על העניין, ובעבר זה היה משרד הדתות, אז שיתאחדו פה כל הגורמים ויגידו: אנחנו מובילים, אנחנו נושאים באחריות.

נסים זאב: לא יכול להיות שיהודים עולים להר הזיתים ומקבלים חבטות ואבנים.

נסים זאב: לא פעם קיבלתי אבנים.

נסים זאב: אני נמצא שם בסדרה של ביקורים כשזה יוצא כמעט תמיד בימי שישי.

נסים זאב: זה משהו מאוד מעניין.

נסים זאב: לא פעם באתי עם עשרה אנשים להתפלל ואנחנו נתקענו ונתקלנו בהתפרעויות.

נסים זאב: אסור שזה יקרה.

נסים זאב: אנחנו רוצים לדבר על ירושלים משוחררת, ואת בכלל מדברת על בקעת הירדן, אז אם אנחנו רוצים שמדינת ישראל לא תעביר את הביטחון על בקעת הירדן, על אחת וכמה וכמה שאנחנו מדברים בתוך מרכז ירושלים עיר הקודש.

מירי רגב: ישר כוח.

מירי רגב: חבר הכנסת חיליק בר, בבקשה.

יחיאל חיליק בר: ממש בדקה כי אין לי הרבה מה להוסיף.

יחיאל חיליק בר: אני לא אתן פה נאום על כמה המקום הזה קדוש וחשוב ועד כמה 3,000 שנה נקברים בו גדולי העם היהודי ממנחם בגין בדורנו ועד נביאים כמו זכריה ואחרים.

יחיאל חיליק בר: מדהים לחשוב קודם כל איך אתית אנחנו מזניחים את המקום הזה גם מבחינת גישה וגם מבחינת טיפוח.

יחיאל חיליק בר: אבל נעזוב את האתיקה והאסתטיקה כי כנראה לא מספיק חשוב כמדינת ישראל לשמור על הכבוד.

יחיאל חיליק בר: אם תמנו רק חלק ממי שקבור שם תבינו כמה המקום הזה ענק.

יחיאל חיליק בר: זה צריך להיות אתר שעולים אליו עשרות ומאות ואלפי ישראלים ביום, כולל בתי-ספר ואחרים, שהיום לא יעזו בגלל המצב הביטחוני.

יחיאל חיליק בר: אני רוצה לדבר על הביטחון.

יחיאל חיליק בר: אני מקבל פה רשימה של אירועים מהחודשיים האחרונים של אבנים, של פחיות צבע, של בק"תבים.

יחיאל חיליק בר: יש שם כבר סמטה שקיבלה את השם סמטת הבק"תבים בגלל שהיא מקבלת בק"תבים באופן קבוע על הדבר הזה.

יחיאל חיליק בר: מה יקרה, גברתי היושבת-ראש?

יחיאל חיליק בר: מה שיקרה הוא שמתי שהוא בקרוב מישהו לא רק יפצע חלילה, אולי אפילו יותר מזה.

יחיאל חיליק בר: איזה ג'יפ יעלה באש ואיזה חייל או שוטר חלילה יהיה במצב קשה או אנוש או איזה אזרח ייפגע, ואז גם יהיו שם מהומות.

יחיאל חיליק בר: המדינה אז בטוח תעשה משהו והיא תעשה משהו קיצוני.

יחיאל חיליק בר: היא תביא המון משטרה למשך כמה חודשים.

יחיאל חיליק בר: אני מציע וקורא לוועדה הזאת לא לחכות לרגע הזה וגם לא לבזבז טונות של כסף שלא צריך על אירועים קיצוניים של אבטחה אלא פשוט למצוא את דרך הביניים ולדאוג שתהיה שם אבטחה קבועה מסודרת ונורמלית של משטרה, של מג"ב, של סיור עירוני - אם יש או אין, אני לא יודע - ולעשות את זה כדרך קבע, גם כדי לחסוך כסף שייזרק אם יקרה משהו קיצוני וגם כדי לכבד את המקום הזה שהוא אולי יוכל להפוך למקום שאנחנו ותלמידנו נוכל לעלות אליו לרגל בצורה ראויה וכפי שצריך.

יחיאל חיליק בר: תודה.

מירי רגב: תודה רבה לך.

מירי רגב: הרב יצחק כהן, בבקשה.

יצחק כהן: אני עליתי אתמול עם אשתי וילדיי הקטנים לקבר בני שבהר שנהרג במרכז הרב.

יצחק כהן: אני קצת מתרגש.

מירי רגב: אתה רוצה עוד מים?

יצחק כהן: יש לי הכול.

יצחק כהן: עליתי להר וכשה

יצחק כהן: גענו לא-טור היו שלוש פעמים של מטחי אבנים.

יצחק כהן: זרקו אבנים אבל הצלחנו להתחמק עם הרכב.

יצחק כהן: אני אומר לכם, נסעתי ממש בזיגזגים.

יצחק כהן: זה קרה אתמול.

יצחק כהן: ושוב פעם זרקו אבנים ואחרי זה התחילו לרדוף אחריי.

יצחק כהן: אני יודע מה זה זריקת אבנים, אני גר בעיר העתיקה הרבה שנים.

יצחק כהן: הם בורחים אבל במקרה הזה הם לא ברחו.

יצחק כהן: התחילו לרדוף אחרי הרכב עד שפגעו ברכב.

יצחק כהן: רק כשיצאתי מהרכב עם נשק שלוף הם ברחו.

יצחק כהן: אני לא יודע מה הייתי עושה, יכול להיות שהייתי משתמש בנשק.

יצחק כהן: הרי ברוך שהייתי מסתבך, אבל כך הייתי עושה.

יצחק כהן: זו התחושה.

יצחק כהן: כבר נדקרתי פעם אחת ועברתי כמה דברים בחיים שלי, בחיים שלנו.

יצחק כהן: אדם צריך להגיב, זה נורמאלי.

יצחק כהן: אבל פה הם לא מפחדים בכלל.

יצחק כהן: ולא מדובר בילדים, זה לא ילדים.

יצחק כהן: זה בני 17 ממכללה.

יצחק כהן: בני 17 רודפים אחריך.

יצחק כהן: האמת היא שהרגשתי מאוד שפל שיהודי צריך לברוח מפני זריקות אבנים של ערבים.

יצחק כהן: הילדים שלי שהיו ברכב פחדו.

יצחק כהן: רואים שם חידלון.

יצחק כהן: התקשרתי למשטרה והם באו אחרי ארבעים דקות.

יצחק כהן: אמרו שהיה אירוע נוסף לפני כן.

נסים זאב: אגב, תמיד זה התשובות.

יצחק כהן: כן, כך זה עובד.

יצחק כהן: אם לא היה קורה, אם הייתי מצליח לברוח כמו עכבר אז זה בסדר.

יצחק כהן: למשטרה זה לא אומר כלום.

יצחק כהן: פה שאלו אותי אם אני נוסע בלי ליווי.

יצחק כהן: רבותי, אני לא נוסע בירושלים בליווי ואיפה שאני גר אני לא הולך בליווי.

יצחק כהן: אני גר בירושלים כיהודי גאה בארצו ובעיר בירתו ולא נוסע עם ליווי.

יצחק כהן: אבל משטרה אין.

יצחק כהן: הם לא פוחדים בכלל והם יודעים שלא יטפלו בהם.

יצחק כהן: אני הרגשתי את זה אתמול.

יצחק כהן: יכלו לפגוע בילדה הקטנה שלי, מה הייתי עושה אז?

יצחק כהן: זה שלוש קבוצות, זה לא מטח..

נסים זאב: הם מתוכננים כך.

יצחק כהן: הם מתוכננים, זה קבוצות.

יצחק כהן: גם רודפים אחריך.

יצחק כהן: הצלחתי להתחמק, הם המשיכו לרדוף.

יצחק כהן: הצלחתי להתחמק ורק אז עצרתי.

יצחק כהן: איזה הפקרות נוראית פה במקום הזה.

יצחק כהן: הבן שלי קבור שם.

יצחק כהן: היום הבת שלי רצתה לעלות והיא לא עולה כי היא פוחדת.

יצחק כהן: זה לא נורמאלי הדבר זה.

יצחק כהן: זה ירושלים?

יצחק כהן: זה עיר הבירה שלנו?

יצחק כהן: ככה המשטרה מתנהלת ביחס לאזרחיה?

יצחק כהן: זה לא נורמאלי, זה משגע בצורה מטורפת.

מירי רגב: הלל הורוביץ, בבקשה.

מירי רגב: לאחר מכן חבר הכנסת אורי מקלב, חבר הכנסת מיכאלי, ולאחר מכן משטרת ישראל תגיב על מה שנאמר כאן.

<הלל הורוביץ: בחודשים האחרונים נכנסתי לנהל את מועצת בתי העלמין היהודיים בירושלים.

<הלל הורוביץ: למועצה הזאת יש אחריות על הר הזיתים כמו על הר המנוחות וסנהדריה ושיח' באדר כאן בכנסת.

<הלל הורוביץ: אנחנו נכנסנו כאן למסלול של עבודה יחד עם המשטרה ועם משרד השיכון ועם משרד ראש הממשלה איך אנחנו מצליחים בזמן סביר וקצר לשנות את כל ההתמודדות עם הביטחון בהר הזיתים.

מירי רגב: אולי במקום את הכול בוא נשנה שרק לא יזרקו אבנים.

<הלל הורוביץ: יפה.

<הלל הורוביץ: אז יש עכשיו איזושהי ועדה אצל מזכיר הממשלה שהם רוצים באמת להתעסק עם כל ביטחון מזרח ירושלים והר הזיתים.

<הלל הורוביץ: עושים שם עבודה חשובה, מרחב חדש באזור שם, זה נקרא תוכנית של עוד מצלמות ועוד טלוויזיות.

<הלל הורוביץ: הכול דברים טובים וחשובים, אבל זה ייקח זמן.

<הלל הורוביץ: במסקנה שאליה הגעתי בחודשיים האחרונים אני חושב שהבעיה המרכזית כרגע בהר זה ציר א-טור שהוא הציר שאליו עולים למעלות הר הזיתים, למעלה, מהאוניברסיטה שעולים מהר הצופים לכיוון הר הזיתים, לכיוון מלון שבע הקשתות, לחלקת הנביאים.

<הלל הורוביץ: לחלקות המרכזיות של הר הזיתים עולים דרך ציר א-טור.

<הלל הורוביץ: זה ציר קשה, בעייתי, שכל יום זורקים שם אבנים.

<הלל הורוביץ: כל יהודי שנוסע שם יודע שהוא פשוט מסתכן.

<הלל הורוביץ: הרב יצחק כהן דיבר על זה וזה דברים מהלב.

מירי רגב: אז מה אתה מציע לעשות?

מירי רגב: מה אתה אומר בוועדה שלך?

<הלל הורוביץ: צריכים כרגע להתמקד נקודתית בציר הזה.

<הלל הורוביץ: אפשר לפתור את הבעיה הזאת.

<הלל הורוביץ: אם אנחנו נציב שם שלושה תרנים עם מצלמות ועם כוח, עם נוכחות קבועה של משטרה ומג"ב, להערכתי פתרנו את הבעיה.

<הלל הורוביץ: זה מרתיע, יש נוכחות.

<הלל הורוביץ: זה גם ביטחון וגם הרגשת ביטחון - דבר שלהערכתי אפשר בחודשיים-שלושה של עבודה.

<הלל הורוביץ: זה לא תוכנית ענקית, זה לא כל מזרח ירושלים.

<הלל הורוביץ: הכול חשוב ועושים את זה.

<הלל הורוביץ: הולכים להקצות הרבה כסף למזרח ירושלים ואביחי מנדלבליט מרכז את זה, וזה טוב.

<הלל הורוביץ: אנחנו חלק מהוועדה הזאת.

<הלל הורוביץ: אבל צריך כרגע להתמקד בבעיה הקונקרטית הכואבת והקשה שזה יום יום.

<הלל הורוביץ: ואמר יפה חבר הכנסת חיליק, יכול לקרות שם אסון.

מירי רגב: לצערי, כשיקרה שם אסון כולם יתעוררו.

<הלל הורוביץ: אני נוסע שם הרבה ואני חוטף אבנים בציר הזה, אפשר לראות ולבוא את הרכב הזה.

<הלל הורוביץ: אפשר להתמקד בזה.

<הלל הורוביץ: קל לתקוף את המשטרה.

<הלל הורוביץ: הם עושים עבודה.

<הלל הורוביץ: אין מספיק כוח-אדם.

<הלל הורוביץ: צריך להעמיד שם עמדות נייחות.

<הלל הורוביץ: אנחנו גרים בחברון ובחברון יש שקט כי יש עמדות נייחות, יש פילבוקסים בקיר.

<הלל הורוביץ: יש בבית עומר, יש בעין- ערוב.

<הלל הורוביץ: זו הרתעה, זו נוכחות, גם הרגשת ביטחון לנוסעים וגם מרתיע את האויב, מרתיע את מי שרוצה לירות.

<הלל הורוביץ: הם רואים שיש חיילים, יש כל הזמן נוכחות.

<הלל הורוביץ: כמבקר אנחנו צריכים לראות שתהיה הרגשת נוכחות.

<הלל הורוביץ: יש עוד בעיה וזה הפקקים שם והחניות שם.

<הלל הורוביץ: אי-אפשר לדבר על הכול, זה מרכב שלם של בעיות שיש שם.

<הלל הורוביץ: יהודי לכול לנסוע שם ציר של קילומטר, זה לוקח שם בערך עשר דקות ברוב שעות היום כי זה פקוק ועמוס ואתה חוטף אבנים.

<הלל הורוביץ: משאית קדימה ואוטובוס מאחור ואין לך אין לאן לברוח.

<הלל הורוביץ: הם רודפים אחריך ולא מוותרים לך ועוד אבן.

<הלל הורוביץ: אתה מנסה ימינה אבל אין לך לאן לברוח.

<הלל הורוביץ: אם יהיו שם שתיים-שלוש עמדות נייחות קבועות ומצלמות להערכתי זה ייתן פה.

<הלל הורוביץ: זה לא יפתור את כל הבעיות.

<הלל הורוביץ: כבוד היושבת-ראש, אני חושב שיש כוח לוועדה, והוועדה מייצגת פה את כל סיעות הבית, לדרוש גם תקציב לדבר הזה מהמשרד לביטחון הפנים.

<הלל הורוביץ: מישהו פה גם צריך לתקצב את נושא המצלמות.

<הלל הורוביץ: זה לא הרבה כסף, זה כסף קטן, אפילו לא מרגישים אותו.

<הלל הורוביץ: אם משרד השיכון או הרל"י או שייתנו את זה לנו, למועצת בתי-העלמין, למצוא את הפתרון המידי למצלמות ואישור לשים שם מצלמות.

<הלל הורוביץ: יש בהר הזיתים מצלמות.

<הלל הורוביץ: הציר הזה לא התעסקו בו עדיין וצריך להתמודד גם עם הדבר הזה.

<הלל הורוביץ: בנוסף, אני רק רוצה לספר שאנחנו מבינים שכדי שיהיה ביטחון צריך להניע תנועה, צריכים להביא אנשים להר הזיתים.

<הלל הורוביץ: ככל שיהיו יותר אנשים יביא ביטחון.

<הלל הורוביץ: אנחנו, מועצת בתי העלמין, התחלנו עכשיו במכלול של אירועים ציבוריים.

אברהם מיכאלי: הם לא יבואו כל עוד רוגמים אותם באבנים.

<הלל הורוביץ: אז הכול יחד, להביא אנשים וביטחון.

<הלל הורוביץ: אנחנו התחלנו, עשינו שבוע שעבר אירוע גדול שנקרא הילולת הרש"ש.

<הלל הורוביץ: בלילה שישי עשינו אירוע גדול והגיעו כמה אלפי אנשים עם רבנים ומקובלים חשובים.

<הלל הורוביץ: הולכים לעשות יחד עם העמותות שם עוד חודש עוד אירוע.

<הלל הורוביץ: אנחנו הולכים להפיק כמה וכמה אירועים כדי להתחיל להעצים את התנועה.

<הלל הורוביץ: התנועה היא חלק מהמכלול.

נסים זאב: צריכים לקחת את הרשימה שיש בהר הזיתים וכל יום תהיה הילולה שם.

<הלל הורוביץ: נכון, כדאי להתחיל להניע תנועה.

<הלל הורוביץ: זה ביצה ותרנגול.

<הלל הורוביץ: ביטחון יביא אנשים, אנשים יביא ביטחון.

<הלל הורוביץ: אבל אני אומר, להתמקד בציר א-טור.

<הלל הורוביץ: יש פתרון שכולם מסכימים שזה פתרון, מעט כסף, אישורים, ולהניע את זה מיד.

<הלל הורוביץ: יש לך את הכוח לזה, מירי.

מירי רגב: חבר הכנסת אורי מקלב, בבקשה.

מירי רגב: לאחר מכן חבר הכנסת מיכאלי ותגובת המשטרה.

מירי רגב: השר יבוא לפה.

אורי מקלב: תודה רבה לך, גברתי היושבת-בראש.

אורי מקלב: אני מודה לך באופן מיוחד על מתן רשות הדיבור.

אורי מקלב: גם כשאני לפעמים מעיר על אי-מתן רשות הדיבור כשמבקשים, קל וחומר שאני מודה שלפני שביקשתי את כבר נותנת.

אורי מקלב: אבל לא רק בגלל זה.

אורי מקלב: אני חושב שאני מודה לך על קיום הדיון הזה בגלל שכאן גם נמצא הפתרון.

אורי מקלב: הוועדה בראשותך הפנימה או רואה לנכון או רואה כפתרון דיונים רצופים כדי לקבל מענה על הנושא הזה של זריקת אבנים בהר הזיתים, ואני חושב שיש רשויות שעדיין רואות את הנושא של הר הזיתים כמכלול שיש לנו בעיית ביטחון שאולי אפילו בחודשים האחרונים התגברה.

אורי מקלב: גם ב-443 זורקים אבנים, ולא מעט אבנים.

אורי מקלב: אולי הציבור לא יודע, אבל אלה שגרים ועוברים שם יודעים יותר.

אברהם מיכאלי: יש הבדל.

אברהם מיכאלי: התגובה של צה"ל היא כל כך חריפה במקומות האלה שהם חושבים עשר פעמים אם הם מיידים אבנים.

אורי מקלב: אבל זה קיים, זו בעיה קיימת.

אורי מקלב: אנחנו לא חושבים שאין פתרון לזריקת אבנים בהר הזיתים, אנחנו לא מאמינים בזה, רק אם תבוא המשטרה והיא תגיד שהיא לא יודעת לתת פתרון.

אורי מקלב: ואז אנחנו נפנה אולי לצבא ונחשוב על דרך אחרת.

אורי מקלב: כל זמן שלא נאמר על-ידי המשטרה שאין פתרון אז אנחנו באמת דורשים והמשטרה מחויבת לפתרון הזה.

אורי מקלב: איך עושים את זה?

אורי מקלב: אני לא איש ביטחון, אני מניח שיש כן מצלמות, לא מצלמות, כן מארבים, לא מארבים.

אורי מקלב: לא יכול להיות שאין פתרון.

אורי מקלב: זה באמת לא הבעיה הכי גדולה שמדינת ישראל מתמודדת איתה.

מירי רגב: לא, יכול להיות שנעביר את מזרח ירושלים לאחריות הצבא והצבא יעשה את זה יותר בצורה מסודרת.

מירי רגב: לא, יואל?

מירי רגב: מה אתה אומר?

מירי רגב: נראה לי שזה לא רע - צבא.

מירי רגב: תשים שם ביטחון, משטרה, תראה איך זה עובד.

מירי רגב: זה הצעת החוק יכולה להיות, ולא רעה דרך אגב.

מירי רגב: נשקול להעביר את זה לשר לביטחון הפנים.

אורי מקלב: או הר הזיתים.

אורי מקלב: אני חושב שאנחנו נחטא לאמת, ואולי גם לפתרון, אם אנחנו נכלול את הבעיה של הר הזיתים בתוך כל הבעיות שיש במזרח ירושלים שקשורות לזריקת אבנים.

אורי מקלב: יש גם זריקת אבנים גם על אוטובוסים שנוסעים לכותל, יש שם זריקת אבנים בכמה מקומות.

אורי מקלב: אנחנו כן מבקשים להפריד את הנושא הזה מכיוון שאנחנו יודעים שאם חתן ביום חופתו לא יכול לבוא לקבר הוריו או שהוא כבר הגיע לקבר הוריו אז ביום חופתו הוא יצא פצוע וחבול, אם אב שכול לא מספר סיפורים מפעם אלא מספר מאתמול סיפור שהוא לא יכול לבוא לקבר בנו, אם זה כן יום השנה, או לא יום השנה, יום הולדת של הבן - - -

מירי רגב: זה צריך להיות יום הולדת של הבן?

מירי רגב: כל אחד רוצה לעלות מתי שהוא רוצה לקבר של הבן ושל ההורים והסבים והאנשים שהוא מאמינים בהם.

מירי רגב: לא צריך שבשביל זה יהיה יום הולדת או יום זיכרון כזה או אחר.

אורי מקלב: אז הדרישה שהיא הראשונה במעלה בשבילנו - זה לא נושא של ריבונות, זה לא נושא של נוכחות של כל יהודי יכול להיות נוכח בירושלים בכל מקום, או אחיזה בירושלים.

אורי מקלב: זה לא הנושא, אנחנו לא רוצים להביא את זה למקום הזה.

אורי מקלב: אנחנו רוצים לעבור לחלק הרגשי שצריך להיות המינימליסטי שיש דרישה של זכויות שצריכות להיות לאדם מעבר לעוד דברים, וזה לא קשור לדת או לא.

אורי מקלב: לכן, אני חושב שאנחנו לא הצלחנו להפנים לרשויות, במקרה הזה למשטרה, שהמקרה הזה נמדד אצלנו במדדים אחרים שאנחנו מודדים את כל הנושא הביטחוני וכל נושא של זריקת אבנים תחת בעיות כאלה ואחרות.

אורי מקלב: מה הפתרון שלנו?

אורי מקלב: ואני מדבר כוועדת הפנים ומה אני יכולים להציע.

אורי מקלב: כן צריך לדרוש מהמשטרה כל שבוע דיווח לוועדה מה האירועים שהיו בהר הזיתים.

אורי מקלב: אנחנו רוצים דיווח שבועי לוועדה, שהיושבת-ראש תגיד: אנחנו רוצים לדעת את זה.

אורי מקלב: אנחנו גם צריכים לקרוא לציבור לדווח.

אורי מקלב: אנחנו יודעים שחלק מהציבור מיואש כבר והוא אינו רוצה.

אורי מקלב: הוא גם עבר זריקת אבנים והטראומה השנייה היא שהוא צריך להמתין בתחנת המשטרה בזמן הזה ואיך מתייחסים אליו כשהוא בא להתלונן על זריקת אבנים.

אורי מקלב: הציבור מגיע אליי ואני שואל אותו: למה אתה לא מתלונן?

אורי מקלב: הדברים האלה הם הכלים שיש לנו כחברי ועדה, ולך כיושבת-ראש בוודאי, כדי להעלות את הנושא הזה של המדדים של משטרת ישראל.

אורי מקלב: בכוחה ובמקצועיותה של משטרת ישראל להתמודד עם בעיות ביטחוניות, ובעיניי לא עם הבעיות הכי קשות שיש במדינה.

אורי מקלב: יש בעיות יותר קשות.

אורי מקלב: זו תהיה הדרישה כשחובתה של המשטרה לפתור אותן.

אורי מקלב: החלק שלנו בזה הוא באמת הישיבות שאת קובעת גם בזמנים קשים גם בתוך הרצף והלחץ של קיום ועדות הכנסת כך שאנחנו נשב באופן קבוע.

אורי מקלב: הדיווחים של המשטרה אמורים להיות קבועים ומדווחים לוועדה.

אורי מקלב: אז אולי נגיע לכך שמישהו יפנים למעלה שהמדדים האלה באמת ינחו את המשטרה במקצועיות שלה וביכולת שלה לפתור בעיות.

מירי רגב: אורי מקלב הוא חבר בוועדה?

מירי רגב: אני יכולה אותו לוועדת משנה?

מירי רגב: לא.

מירי רגב: אבל אפשר לעשות כמו יעקב אשר, לא?

מירי רגב: כאילו לבקש את אייכלר ואז ממלא מקום.

אורי מקלב: רעיון מצוין.

אורי מקלב: אני לא חבר ועדה, אני לא יכול.

מירי רגב: חבר הכנסת מיכאלי, בבקשה.

אברהם מיכאלי: גברתי היושבת-ראש, ראשית, אני באמת משבח אותך על ההתמדה שלך לכנס עוד ישיבה ועוד ישיבה כדי שאנחנו לא נחשוב שעשינו וי, עוד דיון אחד, והלכנו.

אברהם מיכאלי: אין ספק שיש לאתר הזה חשיבות והסברנו את זה כל כך הרבה פעמים.

אברהם מיכאלי: אני לא רוצה לחזור על זה מחדש.

אברהם מיכאלי: אבל אנחנו חייבים בישיבות האלה לחתור כבר לתוצאה על מנת שנוכל לבשר לכל מי שמגיע לאתר הקדוש הזה שעשינו משהו.

אברהם מיכאלי: אני חושב שכבר הבנו שלמשטרה יש רצון, אבל אין לה כלים.

אברהם מיכאלי: הקימו שם תחנה ונתנו לה פריסה של כמעט מחצית מירושלים שבה הם כבר עושים פטרולים.

אברהם מיכאלי: כנראה שלהר הזיתים לא נותר להם כוח-אדם.

אברהם מיכאלי: אני חושב שצריך להיות פתרון ממוקד כרגע להר הזיתים.

אברהם מיכאלי: את לא יכולה לעלות היום לחלק העליון מבלי לעבור את השביל הזה של א-טור.

אברהם מיכאלי: חוץ מזה, יש שם מקום אחד שמה שקורה זה דבר מצחיק.

אברהם מיכאלי: ראש ממשלתנו מנחם בגין זכרונו לברכה קבור מול תחנת משטרה.

אברהם מיכאלי: זה מקום שהוא כמעט חשוף לכול וגם שם יש סכנה בהגעה היום כי יש שם שביל עלייה לקבר בגין מצד ימין ולחלקה גורז'ית מצד שמאל.

אברהם מיכאלי: אנשים שמגיעים לשם מתקשים לא רק למצוא חנייה אלא גם אם הם מחנים את הרכב אני לא יודע אם הרכב שלהם יישאר חי לאחר כמה זמן.

אברהם מיכאלי: כמובן שאנשים שעולים לשם גם חוטפים בשביל הקטן הזה אבנים מכל מיני כיוונים.

אברהם מיכאלי: חייבים לעשות את הכול, אולי בתיאום עם מועצת בתי העלמין החדש שבראשה עומד הרב הלל הורוביץ.

אברהם מיכאלי: יש שתי הצעות חוק שמונחות פה בכנסת, אבל אני כבר לא מאמין בחוקים.

אברהם מיכאלי: אם לא אוכפים את החוקים האלה אז מה זה שווה?

אברהם מיכאלי: גם אם נקים רשות זה לא יהיה שווה אם בסוף לא ניתן כלים.

אברהם מיכאלי: הכלים צריכים האלה להיות גם במישור של תגבור משטרתי וגם במישור של תקצוב של משרד הדתות שכרגע ממונה על אותה מועצה.

אברהם מיכאלי: צריך לתת להם כלים, לא לכתוב שיש מועצה ושמו את הרב הלל הורוביץ בראש המועצה, זה לא מספיק.

אברהם מיכאלי: נשב ונבחן איתם מה הכלים שלהם הם זקוקים כדי שהם יוכלו לתחזק את האתר הזה בצורה מקסימאלית.

אברהם מיכאלי: אני לא נכנס כרגע לפרטים.

אברהם מיכאלי: תודה.

מירי רגב: משטרת ישראל, אני מבקשת את התייחסותכם גם לגבי האירועים שקורים לאורך דרכי הגישה להר הזיתים.

מירי רגב: איך יכול להיות שאתם לא מסוגלים להשליט סדר שם?

מירי רגב: יכול להיות שאתם מרימים ידיים ואתם אומרים: אנחנו לא מסוגלים לעשות את זה.

מירי רגב: נעביר את זה לפיקוד מרכז והם יעשו את זה אולי יותר טוב, אני לא יודעת.

מירי רגב: אבל כרגע המציאות היום היא בלתי אפשרית.

מירי רגב: אין סדר ואנשים שעולים להר הזיתים מוצאים את עצמם בסכנת חיים מיידוי אבנים של ערבים שגרים שם בסביבה.

מירי רגב: דבר שני, מה לגבי ציר א-טור לגבי מצלמות ונוכחות של מג"ב ומשטרה לאורך הציר בכל שעות היממה, לפחות עד השעה תשע בערב שמגיעים אנשים לשם?

מירי רגב: ובימים שיש הילולות אז כמובן בימים שיש גם הילולות.

מירי רגב: אולי זה ייצור איזושהי הרתעה לכיוון אותם ערבים שפוגעים בסדר הציבורי.

<אמנון אלקלעי: שמי אמנון, אני מפקד מרחב ציון.

<אמנון אלקלעי: אני אחלק את התשובה למספר חלקים כדי להבהיר את הדברים: ראשית, פועלים כל הזמן במשך כל הימים כדי באמת לאבטח את כל הבאים להר הזיתים.

<אמנון אלקלעי: הפעילות מתבצעת בכמה מישורים: פעם אחת, עושים פעילות נוכחות.

<אמנון אלקלעי: כן יש שם נוכחות בהר.

<אמנון אלקלעי: באופן קבוע הנקודה פועלת.

<אמנון אלקלעי: באופן קבוע יש ניידת סיור שמסיירת שם, יש ניידת מג"ב שמסיירת שם.

מירי רגב: אז אלה שזורקים אבנים לא שמים על זה?

מירי רגב: איך זה יכול להיות שהם ממשיכים לפעול כך כל יום, כל יום?

<אמנון אלקלעי: יש ירידה בכמות הדיווחים על יידויי אבנים.

<אמנון אלקלעי: לגבי מי שלא מדווח קשה לבוא ולאמוד את זה.

<אמנון אלקלעי: אבל יש ירידה בכמות הדיווחים של יידוי האבנים.

<אמנון אלקלעי: בנובמבר היו 22 דיווחים, בדצמבר היו 16, בינואר היו שלושה עד אתמול שהיו שני הדיווחים של האדון פה.

יצחק כהן: היה אתמול כל מה שהיה לך בחודשים הקודמים.

<אמנון אלקלעי: אתמול היו דיווחים של שני אנשים, שלך - - -

מירי רגב: אנשים לא מדווחים פשוט, הם התייאשו.

יצחק כהן: בא אליי נהג מונית ואומר לי: תראה מה עשו לי.

<אמנון אלקלעי: זה כתוצאה מפעילות, פעם אחת, של מניעה ונוכחות גם בציר א-טור, כולל בפיזור של בתי-הספר.

<אמנון אלקלעי: אחרי זה נתייחס קונקרטית לבית-הספר.

<אמנון אלקלעי: פעם שניה, בפעילות אכיפה, כולל שפיתחנו פרשיות בפעם האחרונה על ציר א-טור.

<אמנון אלקלעי: אם כן, כולל פעילות, כמו שאמרתי, שפיתחנו שתי פרשיות - אגב, צדק מי שאמר פה, רובם קטינים - לאחרונה גם בינואר עד סוף דצמבר על יידויי אבנים: אחד, בציר א-טור, השני בציר השני התחתון יותר, כיכר - - -, ציר התחנות בכינוי שאנחנו מכנים אותו.

<אמנון אלקלעי: בהם הגישו כתבי אישום בכל מה שקשור בזה כנגד החשודים הללו, כולל האבטחה של הרש"ש.

<אמנון אלקלעי: נתנו פה את הדוגמה ואני חושב שאם אנשים יהיו הגונים הם יגידו את הדברים.

אורי מקלב: כשיש הילולות אין בעיה.

אורי מקלב: נעשה כל יום הילולה.

אורי מקלב: אתה צודק, אמת.

<הלל הורוביץ: המשטרה באמת הקצתה כוח-אדם והיה אירוע גדול ויפה.

<הלל הורוביץ: מפקד המשטרה היה איתנו 24 שעות.

מירי רגב: אבל צריך להיות בשוטף.

<אמנון אלקלעי: כמו שיש פעילות בשוטף, ולך יש פעילות ממוקדת כשיש אירוע או הילולה, ואנחנו ממקדים כוחות ועושים את הדברים.

מירי רגב: מה קורה עם נוכחות של מצלמות?

<אמנון אלקלעי: אין ספק שנוכחות מצלמות בציר א-טור יסייע מאוד.

<אמנון אלקלעי: בחלק מהזירות בהר יש מצלמות וזה מסייע כמו בזירות אחרות.

<אמנון אלקלעי: זה גם חלק מהצורך.

<אמנון אלקלעי: יש עבודה גדולה שנעשית כמו שנאמר.

מירי רגב: אתה יודע שברגע שמישהו ימות שם ויש שם בעיה אז פתאום יהיו מיד מצלמות ויהיה מי הכול.

מירי רגב: למה לא למנוע את זה?

מירי רגב: זה הרי ציר בעייתי, האזור הזה חם ובעייתי, אז למה לחכות עם זה?

<אמנון אלקלעי: ברור.

<אמנון אלקלעי: אנחנו גם חושבים שככל שיוקדם ויוצבו מצלמות שם כך ייטב.

מירי רגב: מה זה "אנחנו"?

מירי רגב: במי זה תלוי?

מירי רגב: בצבא?

<הלל הורוביץ: זה לא המשטרה עושה מצלמות.

<הלל הורוביץ: זה משרד השיכון, צריך כסף.

מירי רגב: אז צריך להביא את מי שאמון על זה.

<אמנון אלקלעי: למיטב ידיעתי, יש עבודה שנעשית במזכירות הממשלה בעניין הזה של מצלמות בכלל, מזרח ירושלים בין השאר לעניין הזה.

<אמנון אלקלעי: לגבי החלק השני של הדברים שרציתי לומר - אנחנו בחודש מרץ פותחים את מרחב קדם שכל ייעודו זה התעסקות עם מזרח ירושלים.

<אמנון אלקלעי: המטרה של זה היא באמת למקד פעילות באזורי החיכוך האלו כמו בהר הזיתים.

<אמנון אלקלעי: כמות הסיורים רק תעלה במקום הזה, מעבר למיקוד הפיקודי של זה.

מירי רגב: מה זה מרחב קדם מעבר לזה שממנים עוד מישהו למפקד ונותנים לו קידום במשטרה?

מירי רגב: השאלה היא האם האנשים שיעלו להר הזיתים ירגישו יותר ביטחון כשיהיה מרחב קדם?

<אמנון אלקלעי: אנחנו מתייחסים ברצינות לדברים.

<אמנון אלקלעי: יש תוספת של סיורים.

<אמנון אלקלעי: הכוונה שבנקודת הר הזיתים שתהיה נקודה עם - - -

מירי רגב: מתי מרחב קדם יוקם?

<אמנון אלקלעי: אמור לקום בחודש מרץ.

מירי רגב: ועד חודש מרץ מה יקרה?

<אמנון אלקלעי: אנחנו ממשיכים את הפעילות כמו שאמרתי לך.

מירי רגב: בחודש מרץ.

מירי רגב: זאת אומרת, שאנחנו יכולים כבר בסוף פברואר להזמין את השר לביטחון הפנים לתת לנו סקירה על מרחב קדם, ואז להזמין לשם את שר השיכון, שר הדתות, שבכלל ידברו איתנו על מה קורה במזרח ירושלים ועל חלוקת האחריות שם.

מירי רגב: אולי בכלל נביא את מנכ"ל משרד הביטחון גם או את סגן הרמטכ"ל.

אורי מקלב: מרץ זה אחרי דחייה של כמה חודשים, זה היה צריך להיות כבר קודם.

אורי מקלב: מרחב קדם היה צריך להיפתח כבר לפני כמה חודשים.

<אמנון אלקלעי: מרחב קדם נפתח בחודש מרץ על-פי ההחלטה של מפקד מחוז.

אורי מקלב: אבל ההיערכות שלכם היתה אמורה להיות קודם.

אורי מקלב: אולי בגלל בעיה תקציבית יש דחייה.

אורי מקלב: חשוב שנדע שדוחים את הדבר הזה.

אורי מקלב: היעד הסופי והתאריך הסופי היה כבר.

נסים זאב: שלוש שנים דיברו על זה.

נסים זאב: הייתי פה בדיון לפני שלוש שנים ודיברו על זה.

<אמנון אלקלעי: כמו שאמרתי, ראשית, פועלים בצורה משמעותית בגזרה ואני חושב שיש פעילות ויש בכל אופן בדיווחים שמדווחים לנו.

<אמנון אלקלעי: שנית, כמו שאמרתי, מרחב קדם.

<אמנון אלקלעי: אנחנו מניחים ומאמינים שתוספת השיטור שתהיה שם באזור תיתן עוד שיפור לאזור הזה.

<אמנון אלקלעי: שלישית, הסיפור של המצלמות באמת יכול לסייע ולתת שיפור נוסף בכדי גם להשיג ראיות וגם לאבטח את המקום הזה בצורה יותר טובה.

מירי רגב: יש לי תחושה שבגלל שזה מחולק בין משרד הדתות, משרד השיכון והמשרד לביטחון הפנים, כך זה נראה.

מירי רגב: יש שם בלגן שלם.

מירי רגב: בואו נשים את הדברים על השולחן.

מירי רגב: בסופו של דבר, אזרחים במדינת ישראל ויהודים בעולם חוששים לעלות להר הזיתים.

מירי רגב: נמצא פה אבא שלא יכול לעלות ולבקר את קבר בנו וזה דבר שהוא לא יעלה על הדעת.

מירי רגב: משטרת ישראל לא יכולה להגיד: אנחנו נשים, אנחנו נשים.

מירי רגב: בסוף היא צריכה לפתור את הבעיה הזו.

מירי רגב: זה כמו שהצבא יגיד: אני לא יכול לפתור את בעיית הקאסמים מעזה.

מירי רגב: תפתור אותם, והם עושים את מה שהם צריכים.

מירי רגב: לא יכול להיות מצב שהיום אנשים לא יכולים לעלות להר הזיתים בגלל שהם חוששים.

מירי רגב: מרוב שיש פה כל כך הרבה משרדים שאחראים על זה זה מה שקורה.

מירי רגב: זה עושה ועדה וזה עושה ועדה וזה עושה עוד ועדה.

מירי רגב: מה קשור משרד הבינוי והשיכון בכלל לזה?

אורי מקלב: העלית בעיה נכונה.

אורי מקלב: מה הפתרון?

מירי רגב: צריך להביא לפה שינוי, או שינוי שמי שייקח את האחריות על זה זה באמת פיקוד מרכז או שמי שייקח את האחריות על זה זה המשטרה אבל באופן כזה שהיא תמנע את הבעיה שיש שם.

אברהם מיכאלי: זה לא התחיל היום, זה כבר שנים.

מירי רגב: זה שיש משהו שנים זה לא אומר שאנחנו צריכים להמשיך לעשות את זה.

נסים זאב: אם את רוצה את ההעברה את צריכה עוד שלוש שנים.

מירי רגב: לא, לא.

מירי רגב: אפשר לעשות העברה ומיד.

מירי רגב: מה זה הדבר הזה?

מירי רגב: צריך להחליט מי אחראי על המתחם של מזרח ירושלים.

מירי רגב: לא יכול להיות שכרגע שם זה גם משרד הביטחון, גם משרד הדתות, גם המשרד לביטחון הפנים וגם משרד השיכון, אבל בסוף המציאות היא שאנשים לא יכולים לעלות להר הזיתים כראוי.

מירי רגב: לא יכול להיות מצב כזה.

אברהם מיכאלי: מבחן התוצאה.

אורי מקלב: אמנון הוא איש עדין, אבל הוא באמת אומר שהמצלמות זה לא באחריותו.

מירי רגב: אז זה לא באחריותו, לא יודעת מה לא באחריותו.

מירי רגב: בסוף מישהו צריך לטפל באזור הזה של מזרח ירושלים.

נסים זאב: צריכים לטפל בהסתה, זה הסימפטום של כל הבעיה שלנו.

מירי רגב: לא יודעת מה זה הסתה.

מירי רגב: אני רוצה שאנשים יבינו שיש שם נוכחות של משטרה ונוכחות מג"ב והם לא יכולים ליידות אבנים.

נסים זאב: כשיהיו מצלמות הם יבואו רעולי פנים.

יצחק כהן: אני גר ברובע המוסלמי ולפני המצלמות היו הרבה מאוד דקירות, היו הרבה יותר זריקות אבנים.

יצחק כהן: מאז ששמו מצלמות זה ירד בצורה משמעותית.

מירי רגב: המציאות של היום לא עולה על הדעת.

אורי מקלב: אפשר לקבוע שהוועדה הבאה תהיה בנושא המצלמות עם משרד השיכון?

מירי רגב: לא, לא המצלמות.

מירי רגב: אני רוצה שהשר יבוא וששר השיכון יבוא וששר הדתות יבוא ושמזכיר הממשלה יבוא, ושיעשו פעם אחת ולתמיד סדר מה קורה עם הר הזיתים.

<אלעזר גלבשטיין: ברשותך גברתי היושבת-ראש, כמנכ"ל חברה קדישא, בדיון הקודם העלו כאן שבית-הספר ששוכן ליד בית-החולים מוקסד על ציר ראס אל עמוד - מנהל בית-הספר מודע ומאפשר לתלמידים לצאת בשעות ההפסקה כדי ליידות אבנים ברכבים יהודיים.

אורי מקלב: חלק מתוכנית הלימודים.

<אלעזר גלבשטיין: דיברנו על כך שהשער ייסגר מהצד המזרחי של בית-הספר והכניסה תהיה רק ממערב.

מירי רגב: זה אחריות של מי שהשער נסגר?

<אלעזר גלבשטיין: משרד החינוך מסבסד אותו, עיריית ירושלים עוזרת לו, ואנחנו לא נכנסים לשם כדי לתפוס את אותם המתפרעים והפושעים שגרים במקום אחד.

<אלעזר גלבשטיין: הם לא גרים בשכונה, הם באים מעיסוויה, הם באים מיותר למטה.

<אלעזר גלבשטיין: שם הם מצטברים ושם הפעילות שלהם יוצאת אל הפועל.

<אלעזר גלבשטיין: במקום שניידת תעמוד בצומת שיורד למטה לכיוון מכבי-האש, שתהיה מוצבת בין מוקסד לבין בית-הספר.

מירי רגב: למה המשטרה לא סוגרת את השערים?

<אמנון אלקלעי: אנחנו לא סוגרים שערים, אנחנו לא מתעסקים בשער של בית-הספר.

מירי רגב: מה זה אתה לא מתעסק עם שער של בית-הספר?

<אלעזר גלבשטיין: זה הקטע הפרובלמטי.

מירי רגב: שקט.

מירי רגב: אתה תדבר תיכף כשנדבר על מחירי בתי העלמין.

מירי רגב: שם אתה תדבר ונראה אותך מדבר.

<אלעזר גלבשטיין: גם שם אני מוכן לדבר.

אורי מקלב: המחירים בהר הזיתים ירדו לגמרי.

אורי מקלב: היום נותנים בחינם ואף אחד לא רוצה לקחת.

אורי מקלב: המחירים לא גבוהים.

<אמנון אלקלעי: אנחנו פועלים מול בית-ספר בצורה הבאה: ראשית, אנחנו בקשר מול העירייה בעניין של בית-הספר, כולל להחלטתם לגבי בעלי תפקידים כאלה ואחרים.

<אמנון אלקלעי: אני לא ארחיב פה בעניין הזה.

<אמנון אלקלעי: שנית, אנחנו בקשר עם העירייה לגבי התנהלות של בית-הספר כי אם אנחנו נכנסים לבית-הספר - - - הידברות.

<אמנון אלקלעי: שלישית, אנחנו מבצעים פעילות אכיפה.

<אמנון אלקלעי: כמו שאמרתי לך לפני כן, גם נוכחות שם בהגעה, ובעיקר בפיזור, וגם כל מה שקשור לאכיפה כמו שנתתי לך דוגמה.

<אמנון אלקלעי: יש לי פה כתבי אישום שהגשנו נגד תלמידים שזרקו אבנים.

מירי רגב: בסדר, אבל צריך לסגור שערים אם יודעים שמשם זורקים אבנים בצהריים.

<אמנון אלקלעי: אנחנו באופן קבוע מדברים גם עם קב"ט העירייה וגם עם כל גורמי העירייה.

מירי רגב: אתם לא נוהגים לדבר, אתם נוהגים לעשות.

מירי רגב: עכשיו אתם מפנים את גבעת עמל ואת כולם.

מירי רגב: בחייכם חבר'ה, תעשו דברים כדי למנוע חס וחלילה את האירוע הבא.

<קריאה: עושים הרבה.

<הלל הורוביץ: פילבוקס קבוע, עמדה נייחת.

<הלל הורוביץ: אין פתרון, זה ההרתעה.

<הלל הורוביץ: זה לא יעזור שום דבר אם יעשו מבצע יסגרו, יפתחו.

<הלל הורוביץ: נוכחות קבועה שם מול בית-הספר.

<הלל הורוביץ: הממשלה לא רוצה כי זה ריבונות, לא רוצה ריבונות שם.

מירי רגב: מיכאל, בבקשה.

מירי רגב: אני חייבת לסכם את הדיון כבר השעה 11:00.

<מיכאל מרש: אני רוצה לעשות סדר.

<מיכאל מרש: למשרד הבינוי והשיכון יש אחריות על בתי היהודים במזרח ירושלים.

<מיכאל מרש: אם את רוצה לדעת את ההיסטוריה אני אגיד את ההיסטוריה.

מירי רגב: לא רוצה לדעת היסטוריה, אני רוצה לתקן עיוותים.

<מיכאל מרש: בסופו של דבר, האחריות על כל מה שקורה גם בהר הזיתים וגם בכל זריקות האבנים היא לא על משרד השיכון.

<מיכאל מרש: אנחנו לא גוף שיטורי.

אורי מקלב: המצלמות באחריות מי זה?

<מיכאל מרש: הפרויקט החדש, פרויקט קדם, וזה היה ביוזמה של משרד השיכון, שהפרויקט הזה יהיה באחריות משטרת ישראל.

אורי מקלב: מי מציב?

אורי מקלב: מי מממן את המצלמות?

<מיכאל מרש: באחריות משרד רוה"מ.

<מיכאל מרש: משרד רוה"מ אמור לתקצב את זה.

אורי מקלב: מצאנו עוד משרד כבר.

אורי מקלב: זה רץ ממשרד למשרד וזה הגיע כבר עד רוה"מ.

<ענר עוזרי: הרשות לפיתוח ירושלים הקימה את פרויקט הביטחון בהר הזיתים.

<ענר עוזרי: במסגרת הפרויקט הוצבו כ-137 מצלמות.

מירי רגב: למי אתם כפופים?

<ענר עוזרי: משרד ראש הממשלה אחראי על הרשות באופן עקרוני, ועל תוכניות הממשלה משרד ירושלים והתפוצות.

<ענר עוזרי: במסגרת ביטחון הר הזיתים, הפרויקט עצמו, הוקם המוקד.

<ענר עוזרי: הוצבו 137 מצלמות והן מתופעלות ומתוחזקות כיום על-ידי משרד השיכון.

אורי מקלב: והתפוקות שלהן מצוינות, התועלות.

אורי מקלב: צריך להגיד את זה, התועלות מצוינות.

<ענר עוזרי: הן פועלות באופן מצוין.

<ענר עוזרי: הליוויים מתבצעים בהתאם לזה.

<ענר עוזרי: כמות האירועים פחתה אבל עדיין האירועים האלה קיימים.

<ענר עוזרי: ללא נוכחות שתהיה קיימת בהר וסביבו האירועים האלה לא ייפסקו.

<ענר עוזרי: הם יפחתו, אבל הם לא ייפסקו.

<ענר עוזרי: במסגרת פרויקט המשך שאנחנו מבצעים כרגע אנחנו מציבים מצלמות נוספות בציר א-טור, בציר הזה, אבל זה פרויקט שלוקח לו זמן כמו כל דבר.

<ענר עוזרי: אנחנו עושים את המרב.

<ענר עוזרי: היום כבר הצוות עצמו כבר מגובש כי זה כבר צוות מהשלב הראשון.

מירי רגב: לא יודעת מה זה זמן.

מירי רגב: להציב מצלמות זה מהיום למחר.

<ענר עוזרי: לא, זה טיפה יותר מורכב.

<ענר עוזרי: כשאנחנו מקימים פרויקט אתה צריך תיאום תשתיות מול התשתיות הקיימות.

<ענר עוזרי: זה לא מצלמות אלחוטיות, מדובר בכבילה ובעבודות.

מירי רגב: הכול יכול להיעשות יותר מהר.

<ענר עוזרי: הכול יכול להיעשות מהר ולכן הצוות עצמו זה הצוות המקורי.

<ענר עוזרי: אנחנו עושים את זה ככל שניתן בצורה המהירה.

<ענר עוזרי: מצלמה היא טובה ואנחנו רואים את זה גם במקומות אחרים, אבל אפשר לבוא עם קפוצ'ון על הראש כמו שאמר חבר הכנסת.

<ענר עוזרי: צריך נוכחות במקום.

מירי רגב: בקיצור, הכול חוזר למשטרה.

מירי רגב: אין נוכחות של המשטרה שם.

מירי רגב: למשטרה קשה במקומות מהסוג של מזרח ירושלים, כמו בעכו, כמו עם הבדווים.

מירי רגב: קשה לה מקומות כאלה.

מירי רגב: לא, יואל?

<יואל הדר: מה זה "קשה"?

מירי רגב: לא יודעת, לבד תחשוב למה אני אומרת שקשה לה.

<יואל הדר: המשטרה צריכה להתמודד.

מירי רגב: המשטרה לא מתמודדת.

מירי רגב: אם היא צריכה להתמודד צריכים להיות שם מתחמים קבועים.

אברהם מיכאלי: אנחנו מדברים על זה שנים.

אברהם מיכאלי: מה, אנחנו נגד משטרה?

אברהם מיכאלי: חס ושלום.

<יואל הדר: אני חושב שזה נכון שהוועדה מבקרת ויש ביקורת שהיא בהחלט נכונה.

<יואל הדר: המשטרה מסרה פה שהולך להיות מוקם מרחב חדש שיטפל בנושא הזה.

מירי רגב: הוא אומר שהמרחב החדש ייתן מענה ליותר סיורים, לא שיהיו שם יותר עמדות נייחות.

<יואל הדר: מפקד המרחב החדש שיהיה באותו אזור ייבחן את הדרך המיטבית ביותר כדי לגרום לכך שיופחתו.

<יואל הדר: זה לא רק שיהיו יותר סיורים, הוא יצטרך לבחון ולתת מענה.

<יואל הדר: זה התפקיד של המשטרה, לא תפקיד של הצבא.

<יואל הדר: זה התפקיד של המשטרה והיא תצטרך לתת את המענה הנדרש.

אברהם מיכאלי: יש לי הצעה.

אברהם מיכאלי: עד שהם יחליטו לגבי מרחב ותהיה היערכות מחדש, שיתייחסו כרגע למקום הזה כמו בהילולות שאליהן מביאים אבטחה מיוחדת.

מירי רגב: לא, הם לא יכולים להתייחס כמו בהילולות.

אברהם מיכאלי: מצדי שיביאו שוטר אחד או מאה שוטרים, העיקר שלא תהיה שם בעיה ביטחונית - זה הכול.

אברהם מיכאלי: אני לא מתערב להם.

מירי רגב: שתהיה יותר נוכחות.

<מאיר טל: יש היום שלוש ניידות סיור בהר הזיתים.

<מאיר טל: אם יצטרף אליהן שוטר הן ישפרו את מצב הביטחון שם.

מירי רגב: תודה.

מירי רגב: אני מבקשת שבתחילת מרץ תהיה כאן סקירה של השר לביטחון הפנים, שר הדתות, שר השיכון והבינוי, מזכיר הממשלה, עיריית ירושלים, מנכ"ל משרד החינוך, הרשות לפיתוח ירושלים.

מירי רגב: פעם אחת נעשה סדר במה שקשור להר הזיתים.

מירי רגב: הגיע הזמן ששרים שנבחרים על-ידי ציבור יבואו ויגידו למה המקום הזה מופקר.

מירי רגב: כמו כן, למה אין מצלמות, למה לוקח כל כך הרבה זמן למצלמות על ציר א-טור, למה עדיין זורקים אבנים מבית-הספר הערבי הסמוך ולא סוגרים את הדלתות, למה אין שם שוטר עם ניידות, למה אין עמדות נייחות בכמה מקומות שהם צמתים לטובת העניין הזה.

מירי רגב: הקמת המרחב היא דבר טוב וחשוב, אבל עד אז שייתנו מענה לזה.

מירי רגב: אם מדינת ישראל חושבת שהר הזיתים לא ממוקם במקום הנכון אז בואו נזיז אותו משם.

מירי רגב: אבל כל עוד הר הזיתים הוא שם צריך לאפשר לכל יהודי מהארץ ומהעולם ללכת ולבקר ולנחם את משפחתו ואת יקיריו - כל אחד לפי ההקשר האישי שלו.

מירי רגב: זה לא יכול להיות.

מירי רגב: אין מדינה מתוקנת בעולם שדנים בכנסת בנושאים מהסוג הזה.

מירי רגב: אני חייבת להגיד למשטרה שאני מאוכזבת ממה שקורה שם.

מירי רגב: זה לא דיון ראשון ולא דיון שני.

מירי רגב: היה צריך להיות שיפור שם לפחות בהיבט של בית-הספר, לפחות בהיבט של ציר א-טור.

מירי רגב: אי-אפשר לבוא ולהגיד: אנחנו רוצים יותר ויותר, וכשצריך לעשות את הדברים אז: אנחנו לא יכולים.

מירי רגב: גם כל הערבוב של משרד השיכון והבינוי, משרד הדתות.

מירי רגב: צריך להיות משרד אחד אחראי.

מירי רגב: אם הם לא יגיעו להבנה אולי נציע לראש הממשלה שזה יהיה אלוף פיקוד המרכז.

אברהם מיכאלי: הצעתי הקמת רשות, לא רוצים.

מירי רגב: לא יודעת הקמת רשות או לא הקמת רשות.

מירי רגב: יש פה שר לביטחון הפנים שצריך להיות אחראי על הסדר הציבורי גם במזרח ירושלים והוא צריך לבצע שם את תפקידו כראוי.

נסים זאב: אבל זה אחריות מגוונות, ולכן צריך רשות שכל אחד ייתן את חלקו.

מירי רגב: נושא של פיקוד מרכז זה צחוק.

מירי רגב: זה עדיין לא הפך להיות משהו רציני.

מירי רגב: אם הם לא יביאו את הסחורה אז אולי זה מה שנציע.

מירי רגב: אני מבקשת עד הסקירה לבדוק את נושא של ציר א-טור עם אפשרות לזרז את המצלמות שם.

מירי רגב: אני מבקשת מהמשטרה שעד שיוקם מרחב קדם כן לדאוג ולבדוק איפה אפשר להעמיד איזושהי עמדה נייחת במקום אסטרטגי שניתן לראות אותה ואז לחשוש.

מירי רגב: זה יכול להרתיע אותם.

מירי רגב: שנית, לבדוק מה קורה עם הסוגיה של בית-הספר, להיכנס יותר ברצינות לגבי מה שקורה עם סוגיית בית-הספר.

מירי רגב: אני מבקשת להקים ועדת משנה שתבדוק אחת לשבוע את המצב הביטחוני ואת זריקת האבנים.

מירי רגב: מי שיעמוד בראש הוועדה זה חבר הכנסת אייכלר.

מירי רגב: אני מבקשת להביא את זה ביום שני לאישור ועדת הפנים.

מירי רגב: אנחנו נאשר את הוועדה ואחת לשבוע.

מירי רגב: אתם תעשו את מה שאתם צריכים לעשות.

מירי רגב: אין ברירה, אם אתם לא מבינים כשאנחנו מדברים נשים עליכם כל שבוע ועדה.

מירי רגב: אנחנו לא רוצים שיקרה אירוע ונגיד: אמרנו לכם.

מירי רגב: לא רוצה להיות במצב שאני אומרת: אמרנו לכם.

מירי רגב: אני רוצה למנוע את האירוע.

מירי רגב: אני רוצה שכל אב שכול וכל משפחה שכולה וכל מי שרוצה לבקר שם יוכל לבקר שם.

מירי רגב: כל אחד מהיושבים פה היה רוצה את זה לגבי עצמו.

מירי רגב: צריך לעשות את זה לגבי הר הזיתים.

מירי רגב: ואם הר הזיתים נמצא במקום שבו הוא נמצא והוא דורש היתכנות והיערכות אחרת אז שתהיה היערכות אחרת לעניין הזה, אין ברירה.

מירי רגב: אני גם מבקשת לשלוח מכתב לשר החינוך לגבי סבסוד של בית-הספר.

מירי רגב: אני מבקשת לקחת את כל הפרטים על בית-הספר מהמשטרה או מדני, מה שם בית-הספר וכד'.

מירי רגב: בית-הספר שממנו מיידים אבנים לעבר העולים להר הזיתים מסובסד על-ידי משרד החינוך.

מירי רגב: אני מבקשת לבחון את המשך הסבסוד של בית-הספר הזה.

אורי מקלב: לא מסובסד, זה בית-ספר ממומן על-ידי משרד החינוך.

אורי מקלב: המורים של משרד החינוך, הכול משרד החינוך.

מירי רגב: מכתב גם לראש הממשלה.

מירי רגב: בגין קבור שם, באמת גדולי האומה קבורים שם.

מירי רגב: אין לנו כבוד.

מירי רגב: מי שאין לו כבוד למייסדים שלו אין לו גם עתיד.

מירי רגב: צריך שיהיה לנו כבוד למייסדים שלנו.

אברהם מיכאלי: נרצחי תרפ"ט קבורים שם.

מירי רגב: כבר היום לקבוע מועד עם השר לביטחון הפנים לתחילת מרץ.

מירי רגב: מזמן הוא לא היה אצלנו בוועדה.

מירי רגב: שר הפנים מגיע לפה כל שני וחמישי, השר לאיכות הסביבה מגיע לפה, שר הדתות, אז שגם השר לביטחון הפנים יגיע.

מירי רגב: התגעגענו אליו.

מירי רגב: תודה רבה.